
Dok:
- Notat  


- Protokoll fra HS-møte 04/2007, sak 026/2007

Notat:

Endringer på HiST nivå:
Etter vedtak i Høgskolestyret sak 067/2006, ble styringsordningen for HiST lagt om til enhetlig ledelse. Blant annet skal rektor og prorektor fra 01.08.07 ansettes på åremål i 4 år, med mulighet til totalt to perioder. Tidligere ble rektor og prorektor valgt. Rektor blir leder for hele virksomheten, både den faglige og den administrative. Høgskoledirektøren rapporterer til rektor. Rektor vil etter den nye ordningen ikke være leder for styret. En av de eksterne medlemmene vil bli styreleder. Forslag på eksterne styremedlemmer er sendt til departementet, men svaret foreligger ikke.
Etter vedtak i Høgskolestyret sak 025/2007, ble Trond Michael Andersen, nå ansatt i Statoil,  tilbudt jobben som rektor. Han starter den 01.08.07.

Det har blitt gjennomført valg til nytt Høgskolestyre blant de ansatte. Resultatet ble som følger:

Medlemmer i alfabetisk rekkefølge: 
· Eikseth, Hans Marius - TØH 

· Hjertø, Greta - AiTEL 

· Holm, Astri - ALT 

· Hveem, Per - AFT 

· Svarva, Asbjørn - HA-SØR 

Varamedlemmer faglig tilsatte, i rekkefølge etter stemmetall:
1. Platou, Toril Forbord - ASP 

2. Collin-Hansen, Ragnhild - AHS 

3. Johansen, Karl Johan - AHS 

4. Vorland Pedersen, Arve - AHS 

Varamedlem teknisk/administrative tilsatte:
  1.   Hansen, Svein Jørgen 

Det ble avgitt i alt 490 stemmer, 177 stemmer for teknisk/administrative tilsatte og 313 stemmer for faglig tilsatte. Dette tilsvarer en valgdeltagelse på ca. 70 % for HiST.
Det skal i tillegg velges to studentrepresentanter. Disse er ikke klare ennå.
Endringer på avdelingsnivå:

Også på avdelingsnivå vil det bli endringer i styret. Når nytt styre trer sammen 01.08.07, vil dette ledes av en av de to eksterne valgte representantene. Dekanen trer ut av styret, og blir ansvarlig for å legge frem sakene til styret. Fordelingen mellom ansatte, eksterne og studenter er ellers lik. Endringene er beskrevet i detalj i det vedlagte reglement fra HS-sak 026/2007.

Valg på styremedlemmer blant de ansatte finner sted 12. juni.

Etter vedtak i Høgskolestyret sak 030/2007, ble Sissel Ravnsborg tilbudt jobben som dekan ved AFT for perioden 01.08.07-31.07.11
